钦定古今图书集成/历象汇编/乾象典/第058卷 > 《众星拱北赋》〈以人归政德如彼众星为韵〉李程
## 钦定古今图书集成/历象汇编/乾象典/第058卷 > 《众星拱北赋》〈以人归政德如彼众星为韵〉李程

“为章于天，惟彼辰极，环众星于庶位，标帝座于有北。
故昭回之设象，俾圣哲而取则。钩陈就列，等营卫于
宸宫；阊阖旁连，类藩屏于王国。焕乎布彩，俨若受职。
念精气之无亲，叶天地之辅德。仰圆象之炯尔，嘉清
辉之曒如。昭明有融，不韬光于隐晦。悠久斯在，岂随
运以盈虚。戒彼不恒其德，故能奠厥攸居。”当其天宇
廓清，元纬交映，若万物之调玉烛，犹圣人之握金镜。
守宝位而厚群生，在璇玑而齐七政。丽天之象，拱北
辰以是依；率土之俗，亦向化而无违。契一人之有庆，
同万姓以知归。不然，何躔次萦乎黄道，周庐匝乎紫
微。乍合彩以呈质，竟同耀而分辉。俾夫左之右之，莫
不具尔。无小无大，曷惟嘒彼。考时变兮是察，知天成
兮在此。仰观或辨其晦明，内附宁阻其遐迩。是以纚
连清汉，点缀苍旻，流彩未停，蜀郡犹占二使；圆光既
聚，颍川应会贤人。则知居之者安，辅之者众。辐其毂
不足以喻其周环，斗在天孰可以齐其《比讽》。亦犹元
圣立极，群后来庭，登三杰而汉道斯盛，致多士而文
王以宁。倘匡圣之有“日，愿在位于恒星。”